
РЕПУБЛИКА БЪЛГАРИЯ

Министерство на културата
З А П О В Е Д 

№ РД 09-…………../…………… 2020 г.

На основание чл. 13д, ал. 1 и ал. 2, т. 1 от Закона за професионалното образование и обучение, при спазване изискванията на чл. 66, ал. 1 и 2 от Административно процесуалния кодекс и във връзка с осигуряването на обучението по учебен предмет,

У Т В Ъ Р Ж Д А В А М

Учебна програма за специфична професионална подготовка по учебен предмет „Пантомима“,  за специалности: код 2120701 „Драматичен театър”, 2120703, „Куклен театър“ от професия: код 212070 „Актьор“ от професионално направление код 212 „Музикални и сценични изкуства”, съгласно приложението.

Учебната програма влиза в сила от учебната 2020/2021 година.

БОИЛ  БАНОВ

Министър на  културата 

Приложение

МИНИСТЕРСТВО НА КУЛТУРАТА
УЧЕБНА ПРОГРАМА

за специфична професионална подготовка 

по 

ПАНТОМИМА
Утвърдена със Заповед № РД………………………………………………..2021г.

СПЕЦИАЛНОСТ:

код 2120701 „Драматичен театър”
код 2120703 „Куклен театър“
ПРОФЕСИЯ:

код 212070 „Актьор”
ПРОФЕСИОНАЛНО НАПРАВЛЕНИЕ:
код 212 „Музикални и сценични изкуства”

София, 2020 г.
І. ОБЩО ПРЕДСТАВЯНЕ НА УЧЕБНАТА ПРОГРАМА
Учебната програма по пантомима  е предназначена за специфичната подготовка по професията на учениците от специализираните училища по изкуствата, които се обучават по професия „актьор”, специалност „драматичен театър” и „куклен театър“ за професионално образование с придобиване на трета степен на професионална квалификация, дневна форма на обучение с прием след VІІ клас. Запознава с методите на обучение за постигане на висока пластическа изразителност на базата на пантомимното актьорско майсторство. Тренировката на тялото, развитието на пластическата култура и овладяването на пантомимната техника ще даде на учениците възможност за провеждане на изразително безсловесно пластично-образно действие, в което е заложено драматично начало и което е способно чрез експресия на тялото и пласирането му в пространството да постига вътрешни и външни действия на образа, да формира характери, да предизвиква чувства, да подсказва намерения и взаимоотношения между изобразяваните лица, да внушава мисли и идеи.

Учебното съдържание е подбрано в съответствие с поставените цели и осъществява междупредметна връзка с учебните предмети от специфичната професионална подготовка – сценично движение, танци, съвременни танцови техники, акробатика и клоунада, актьорство за куклен и драматичен театър, както и с предметите от отраслово-професионалната и общообразователна подготовка.

За по-добро протичане на учебния процес е необходима зала с достатъчен обем, пространство за свободното пласиране в пластическите задачи на учениците, осветителна и озвучителна техника, както и теоретичните часове да се съчетават с практически.
ІІ. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
Обучението по предмета пантомима изисква от ученика да придобие висока култура на тялото. За да бъде едновременно артист, певец, танцьор, мим, акробат с убедително сценично присъствие, ученикът трябва да реши комплекс от специфични задачи, които диктуват необходимостта от овладяване на стилизирана пластика. Такава стилизация ще стимулира вътрешно оправданото актьорско поведение и изразителност.

Той трябва:

· да развива своята обща художествена и театрална култура, изучавайки основите на теорията и терминологията в пантомимата, нейната история, основните съвременни методи и упражнения за подготовка на актьора за пантомимен спектакъл;
· да усвоява пантомимната артистична техника, да работи върху двигателни навици и умения, да познава общия комплекс от упражнения, възпитаващи обща пластическа култура, да овладява образния език на пантомимата чрез етюд;
· да умее да подготви роля и да играе в пантомимно представление;
· да развива личностните качества и умения и способността да ги използва в професионална реална работна среда, да умее да работи в екип и да притежава чувство за отговорност.
За успешното провеждане на обучението в специалност „Пантомима“.
Учебното заведение е длъжно да осигури:
· преподаватели с  висока квалификация по специалността и с образователен ценз гарантиращ способността им да осъществят изпълнението на образователните стандарти предвидени в програмата;

· За успешната подготовка на учениците е необходимо да се осигури учебна зала за репетиции и учебна сцена за публичните изяви.
· Учебната сцена е специално обособено пространство, което имитира камерна сцена и е със специфични изисквания: трябва да има отделни изходи за актьори и публика, да е затъмнено и звукоизолирано, да има обособено място зад или отстрани на сцената, както и специализирано място за осветителен и озвучителен пулт, да има шнурбоден за окачване на осветителни и озвучителни тела, както и на сценично облекло, да има възможност за настаняване на публика. Сцената трябва да е черна и да е предвидена проходимост за внасяне и изнасяне на декори. Пред-сценичното пространство е желателно да е много - функционално и да се преобразува във възможност за лекционен блок, тъй като за провеждане на теоретичната част на актьорските часове не се налага променя на залата, те са органична част от практическия опит.
·  Изисквания към обучаващите

Право да преподават теория и практика по учебни предмети и ли модули от отрасловата и специфичната задължителна професионална подготовка имат лица с образователно-квалификационна степен „магистър” или „бакалавър” (вкл. „професионален бакалавър”) по съответните специалността.

ІІІ. РАЗПРЕДЕЛЕНИЕ НА УЧЕБНОТО ВРЕМЕ
Общият брой учебни часове по учебния предмет е 65 часа, които се разпределят по класове в зависимост от типовия учебен план, по който се осъществява обучението.

	Специфична професионална подготовка
	

	КЛАС

I СРОК 

УЧ. СЕДМИЦИ / ЧАСОВЕ 

II-СРОК

УЧ. СЕДМИЦИ / ЧАСОВЕ
ЧАСОВЕ

ГОДИШНО
XI

18/1
18/1
36
XII

18/1
11/1
29

	


ІV. УЧЕБНО СЪДЪРЖАНИЕ
Структурирането на учебното съдържание е по раздели и теми. За всеки раздел са записани минимален брой часове и примерни теми.

Учителят конкретизира броя на учебните часове за всяка тема в съответствие с посочените за раздела.

ВТОРИ ГИМНАЗИАЛЕН ЕТАП
XI КЛАС

	№ по ред
	Наименование на теми и раздели
	Брой часове

	1.
	Основи на актьорството в театъра на пантомимата
	18

	1.1.
	Основи на теорията и терминологията в пантомимата
	

	1.2.
	Световна история на пантомимата
	

	1.3.
	Основни съвременни методи и упражнения за подготовка на актьора за пантомимично представление
	

	2.
	Пантомимна артистична техника – първа част
	18

	2.1.
	Овладяване на двигателни навици и умения
	

	2.2.
	Общ комплекс от упражнения, възпитаващи обща пластическа култура
	


I.  Основи на актьорството в театъра на пантомимата
1.1. Основи на теорията и терминологията в пантомимата
Цели: Запознаване със същността на пантомимното изкуство, определяне на мястото му сред останалите видове изкуства (средства, степен на условност и т.н.), с видовете пантомима според жанра. Обясняване на понятията: мим, клоунада, акробатика, условност, метафора, алегория, символ. Разграничаване на различния предел на условност и символичност в драматичния, кукления и пантомомния театър, съпоставяйки характеристиките, формиращи двигателната култура на актьора. Разглеждане на сценичния език на пантомимата – деформация, стилизация и обобщение на жизнения материал.
1.2. Световна история на пантомимата
Цели: Запознаване с епохите и направленията: пантомимата и ритуалните танци при първобитните народи и в Античността, пантомимата на Изтока, италианската народна комедия на маските „комедия Дел Арте” и изкуството на импровизацията, развитието на пантомимата през ХVІІІ и ХІХ век, драматическата пантомима в Русия, възникването и развитието на българската пантомима, нямото кино на Чаплин, пантомимата и театъра на движението през ХХ век и началото на ХХІ век.
1.3. Основни съвременни методи и упражнения за подготовка на актьора за пантомимно представление
Цели: Запознаване с понятията: „двигателна култура на актьора”, „вътрешна и външна артистична техника”, „Закони на тялото и сцената”. Разглеждане на етапите за работа върху външната артистична техника, усвоявайки упражнения от актьорския тренинг, развиващи психофизически качества и умения. Разграничаване на движенията в живота и на сцената, обяснявайки волевите действия (дейност, движение, действие). Работа върху вниманието, паметта и контрола на движенията, върху силата, скоростта, издръжливостта и ловкостта на тялото, върху темп и ритъм на действието.
XII КЛАС

	№ по ред
	Наименование на теми и раздели
	Брой часове

	2.
	Пантомимна артистична техника
	29

	2.1.
	Овладяване на образния език на пантомимата чрез етюд
	


II.  Пантомимна артистична техника 
2.1. Овладяване на образния език на пантомимата чрез етюд
Цели: Определяне на понятията „сценично действие”, „сценичен етюд” и разглеждане на видовете сценично действие в пантомимата. Запознаване с елементите, съставляващи сценичното действие (мотиви, обстоятелства, цел, задача, приспособления), с елементите, съставляващи сценичната задача (действия и цел) и определяне на изискванията към кукления етюд (сюжет, композиция, сценично действие, обстоятелства, общуване, взаимодействие с обкръжаващата среда). Изследване на сценичното действие в пантомимния етюд чрез стилизация на жестовете, условност на формата и съдържанието, алегоричност на образите и образни внушения. Подготовка и работа върху авторски етюд, създавайки логическа и последователна външна линия на физическите действия, а успоредно с това линията на логиката в стилистиката на пантомимното изкуство.
III. ОЧАКВАНИ РЕЗУЛТАТИ ОТ ОБУЧЕНИЕТО

Основната цел на предмета е чрез работа върху въображението и импровизационните възможности на учениците да се подпомогне по-яркото им сценично присъствие в камерния, тематичния и сюжетния етюд.
На базата на основните правила и изисквания при изграждането на художествения образ от актьорът-специалност „Драматичен театър” трябва да владее тялото си до съвършенство, да умее да изгражда образи със средствата на изразителния жест, да намира съответния пластичен език за всяка роля и всеки спектакъл.
IV. ЛИТЕРАТУРА
1. Илиев А. Обща теория и практика на пантомимата 1-4т., Сонита, Фосрорус, София, 1993-2002 г.

2. Илиев А. Сборник материали за пантомима, Профиздат, София 1986г.

3. Инджев, В. Изкуството на пантомимата, Наука и изкуство, София, 1977 г.

4. Инджев, В. Синтез, пантомима, танц, музика, Хайни, София, 2005 г.

5. Инджев, В. Феноменът българска пантомима, Наука и изкуство София, 1999 г.
Авторски колектив: НГСЕИ-гр. Пловдив
1. Проф. Д-р Александър Илиев

2. Гурам Биркадзе
3. Димитър Атанасов
Учебната програма е към учебния план от 2020/2021г.
